Diari Oficial de la Generalitat Valenciana


Sumari del DOGV 3963, del 21-03-2001 (2001/2197)

ORDRE de 16 de febrer de 2001, de la Conselleria de Cultura i Educació, per la qual es desestima la sol·licitud per a l'autorització d'un centre incomplet d'Educació Infantil anomenat Escola Infantil Cucurutxo, de València.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3963

Data del DOGV
:   21-03-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2197


Data del document
:   16-02-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * centre d'ensenyament
    * ensenyament privat
    * educació preescolar

ORDRE de 16 de febrer de 2001, de la Conselleria de Cultura i Educació, per la qual es desestima la sol·licitud per a l'autorització d'un centre incomplet d'Educació Infantil anomenat Escola Infantil Cucurutxo, de València. [2001/X2197]
  
L'expedient l'ha iniciat el promotor d'un centre privat anomenat Cucurutxo, amb domicili al carrer de Lorenzo Palmireño núm 10, de València, en sol·licitud d'autorització per a impartir l'Educació Infantil de Segon Cicle incomplet amb 1 unitat.
  
L'Ordre de 2 de febrer de 1998, de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil (DOGV d'11.03.1998), en l'apartat primer, punt a) establix la condició, entre altres, per a poder autoritzar un centre infantil incomplet, que: ?s'ubique en una població o en una demarcació escolar d'inferior àmbit, en cas de haver-ne, en què no hi haja altre o altres centres complets, públics o privats, que puguen absorbir la demanda d'escolarització previsible en l'etapa, nivell i cicle?.
  
Atés que on s'ubica el centre de referència hi ha altres centres públics i privats complets que poden absorbir la demanda de escolarització del centre de referència.
  
Atés que, a més a més, d'acord amb l'informe complementari de la Inspecció Educativa es desprén que hi ha al barri places vacants d'Educació Infantil 2n Cicle, malgrat que de les al·legacions del titular del centre es deduïx que erròniament creu que la resta de centres de les proximitats es troben complets.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Vista l'Ordre de 2 de febrer de 1998 (DOGV d'11.03.1998), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991, de 14 de juny.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Desestimar la sol·licitud per a l'autorització d'un centre incomplet d'Educació Infantil anomenat Cucurutxo, a València, per a impartir el Segon Cicle incomplet d'Educació Infantil.
  
Conformement amb el que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 16 de febrer de 2001
  
El conseller de Cultura i Educació,
  
MANUEL TARANCÓN FANDOS